روسیادا میدانا گلن بیر اوچاق قضاسیندا
واگنر قروپونون لیدئری پریگوژین
و دوققوز یولچو حیاتینی ایتیردی
یوگئنی پریگوژین کیمدیر
پریگوژین ۲۰۱۴.جو ایلده اؤزل حربی بیر شیرکت اولان
واگنر قروپونو قوردو. واگنرین موزدلو عسگرلری
موسکووانین متفیقلرینه دستک آماجی ایله
سوریه، لیبی و اورتا آفریقا جمهوریتی کیمی اؤلکه‌لرده ساواشدی
پریگوژین، ۲۰۲۲.جی ایلده باشلایان روسیا-اوکراینا ساواشی سونراسیندا
و موزدلو عسگرلرینین باخموت شهرینه قارشی باشلادیلان
روس سالدیریسینا اؤندرلیک ائتمه‌لری سایه‌سینده اؤنملی بیر مؤقعیته گلدی
پریگوژینین ژوئن آییندا باشلاتدیغی عصیان حرکتی سیراسیندا
واگنر ساواشچیلاری گونئیده‌کی روستوو شهرینی کنترل آلتینا آلدی
و چوخ ساییدا روس هلیکوپترینی دوشوردو
روسیا دؤولت باشقانی ولادیمیر پوتین بو عصیانی
سرت بیر جاوابی حاق ائد‌ن بیر خیانت اولاراق تانیملادی
پترزبورگ شهرینده ۱۹۶۱ ایلینده دوغولان پریگوژین
اوغورلوق و فیریلداقچیلیق کیمی سوچلار سببی ایله
سووتلر بیرلیگی حبس‌خانالارین‌دا دوققوز ایل محکوم اولاراق قالدی
پریگوژین، ۱۹۹۰.جی ایلده سربست قالدیق‌دان سونرا
سیاسی باغلانتیلاریندان فایدالاناراق یئمک شیرکتی مودورلوگو
و رستورانچیلیق ساحه‌سینده ایشه باشلادی
چوخ ساییدا دؤولت مناقصه دعوتی آلان پریگوژین
کرملینده‌کی فعالیتلرده یئمک خیدمتی تامین ائتمه‌سی سببی ایله پوتینین شئفی اولاراق بیلینیردی